ไปตรวจภายใน ตรวจมดลูกแล้วผลออกมาว่ามดลูกปกติ คุณจ่ายฆ่าเชื้อ กับ ยาแก้ปวดมาให้ พอทานยาหมดก็ปวดตุงๆที่มดลูก เหมือนเดิมค่ะ ทานยาฆ่าเชื้อมาเกือบเดือนยังไม่ดีขึ้น คือก่อนหน้านี้แม่อั้นฉี่บ่อยมากกกกกกค่ะ
สวัสดีค่ะ อาการปวดตุงๆที่มดลูก เหมือนปวดหน่วงตรงท้องน้อยนั้น อาจมีสาเหตุที่พบได้บ่อยก็คือเรื่องของกระเพาะปัสสาวะอักเสบ ซึ่งพบบ่อยในเพศหญิงที่อาจชอบกลั้นปัสสาวะ ทำให้ปัสสาวะบ่อยและแสบขัด ปวดหน่วงท้องน้อย สาเหตุอื่นๆเช่นกรวยไตอักเสบอาการจะคล้ายๆกันแต่มีไข้สูงร่วมด้วย นิ่วในทางเดินปัสสาวะ หรือโรคทางนรีเวชเช่นอวัยวะภายในอุ้งเชิงกรานอักเสบ แต่มักมีตกขาวผิดปกติร่วมด้วยจากอาการเบื้องต้นคิดถึงกระเพาะปัสสาวะอักเสบมากที่สุด ซึ่งควรยืนยันด้วยปัสสาวะ และได้รับยาฆ่าเชื้อภายใต้การดูแลของแพทย์ และกลับไปติดตามอาการว่าหายขาด โดยภาวะนี้จะเป็นๆหายๆได้ หากยังมีการกลั้นปัสสาวะอย่างต่อเนื่อง อาจทำให้เกิดกระเพาะปัสสาวะอักเสบเรื้อรังแนะนำกลับไปพบแพทย์เพื่อตรวจปัสสาวะซ้ำอีกครั้ง กินยาฆ่าเชื้อถ้าจำเป็น และที่สำคัญต้องปรับพฤติกรรม ไม่กลั้นปัสสาวะเด็ดขาด ดื่มน้ำมากๆ งดการมีเพศสัมพันธ์ไปก่อน